Maurice Trintignant je pokojni francoski dirkač Formule 1. Dirkal je za številna predvsem privatna moštva, debitiral pa je v sezoni 1950 na Veliki nagradi Monaka. Prve točke je dosegel v sezoni 1952 s petim mestom na domači Veliki nagradi Francije, prve boljše rezultate pa po prestopu v Ferrari. Stopničke že na tretji dirki v sezoni 1954 s tretjim mestom na Veliki nagradi Belgije, v naslednji sezoni 1955 pa še svojo prvo zmago na Veliki nagradi Monaka. Po nekaj slabših sezonah je v sezoni 1958 dosegel svojo drugo in zadnjo zmago ponovno na Veliki nagradi Monaka. Po solidnih sezonah in z vsaj eno uvrstitvijo na stopničke, s privatnimi moštvi ni več dosegal takih rezultatov, po sezoni 1964 pa se je upokojil.